2072 Laurie Darlin Drive, Conroe, TX 77384 (MLS #71093721) :: The Heyl Group at Keller Williams
MLS #: 71093721 M.C.E. van Schoor - Wikipedia
M.C.E. van Schoor
Marthinus Cornelius Ellnarius van Schoor
Boeke oor Afrikaner en Anglo-Boereoorlog
Marthinus Cornelius Ellnarius (Tienie) van Schoor (1920 - 2009) was 'n bekende historikus en outeur van talle boeke oor die geskiedenis van die Afrikaner en die Tweede Vryheidsoorlog. Hy het dit as sy lewenstaak gesien om die geskiedenis van die ABO deeglik na te vors en te boekstaaf, en het veral in die Vrystaatse Driemanskap, pres. Theunis Steyn, genl. Christiaan de Wet en ds. J.D. Kestell belanggestel.
Tienie van Schoor is op 24 November 1920 in Bloemfontein gebore. Hy het aan die Hoërskool Jan van Riebeeck in Kaapstad gematrikuleer. Daarna verwerf hy sy meestersgraad in geskiedenis met lof aan die Universiteit van die Vrystaat, en sy doktorsgraad aan die Potchefstroomse Universiteit.
Vanaf 1949 was hy tien jaar lank geskiedenisonderwyser by die Hoërskool Sentraal in Bloemfontein. In 1959 het hy geskiedenis-dosent aan die Vrystaatse Universiteit geword. Hy was van 1977 tot 1985 die departementshoof.
Van Schoor was vanaf 1963 lid van die Nasionale Vrouemonumentkommissie en was vir 16 jaar ook die voorsitter daarvan.
Van Schoor is op 25 Julie 2009 op 88-jarige ouderdom in Kleinmond in sy slaap oorlede. Hy is deur sy vrou Betha, ses kinders en elf kleinkinders oorleef.
Enkele van sy boeke ter illustrasie:
Huldiging van ons heldinne, F.A.K., 1949 (medeskrywer)
Politieke groeperinge in Transgariep: Veldkornet en sy aandeel in die opbou van die Suid-Afrikaanse Republiek tot 1870, Volume 13, Cape Times, 1950 (medeskrywer)
Die nasionale en politieke bewuswording van die Afrikaner in migrasie en sy ontluiking in Transgariep tot 1854, P.U. vir C.H.O., 1961
Die Tweetoringkerk: vyf-en-sewentig jaar 1880-1955, Merino Drukkers, 1955 (medeskrywer)
Die Vrystaatse Helpmekaar: die ontstaan van die Helpmekaar-beweging in Suid-Afrika en sy besondere ontwikkeling in die Oranje-Vrystaat, Sentrale Pers, 1960
Republieke en republikeine, Kaapstad & Bloemfontein, 1960
Die Nederduitse Gereformeerde Kerk in die Oranje-Vrystaat, N.G. Kerk in die O.V.S., 1963
Die geskiedenis van Bethlehem, 1864-1964, Bethlehemse Stadsraad, 1964 (medeskrywer)
Ons nasionale feesdae: Van Riebeeckdag 6 April, Republiekdag 31 Mei, Setlaarsdag September, krugerdag 10 Oktober, Geloftedag 16 Desember, Nasionale handelsdrukkery, 1967
Eeufeesgedenkboek - N.G. gemeente Lindley, N.G. Kerk, Lindley, 1976 (medeskrywer)
Geskiedenis vir Standerd 8. O.V.S.-leerplan, Nasou, 1968 (medeskrywer)
My eerste groot boek oor ons land: 'n kindergeskiedenis van Suid-Afrika, Tafelberg, 1968 (medeskrywer)
60 jaar op die Bult, Universiteit van die Oranje-Vrystaat, 1970
Dagboek van Hugo H. van Niekerk, Suid-Afrikaanse Akademie vir Wetenskap en Kuns, 1972
Spotprente van die Anglo-Boereoorlog, Tafelberg, 1981
Vegkop, National Monuments Council, 1984
Dr. D.F. Malan en Koalisie, Tafelberg, 1988 (medeskrywer)
'n Bittereinder aan die woord: geskrifte en toesprake van Marthinus Theunis Steyn, Oorlogsmuseum van die Boererepublieke, 1997
President M.T. Steyn: sy rol in die Anglo-Boereoorlog, 1899-1902, Suid-Afrikaanse Akademie vir Wetenskapen en Kuns, 1999
Die Rebellie: my tog deur die woestyn na Duitswes, Oorlogsmuseum van die Boererepublieke, 2000 (medeskrywer)
'n Bloemlesing: Genl. C.R. de Wet, Oorlogsmuseum van die Boererepublieke, 2000 (medeskrywer)
Die Bittereinde Vrede: vredespogings en -onderhandelinge voor en tydens die Anglo-Boereoorlog, 1899-1902, Kraal-Uitgewers, 2007 (medeskrywer)
↑ Millennium se 100 top-persoonlikhede in Vrystaat en Noord-Kaap, Volksblad, 1 Januarie 2000
↑ MCE van Schoor: 24 November 1920 - 25 Julie 2009, Beeld, 3 Augustus 2009
↑ Tienie van Schoor vereer vir kultuur, Die Burger, 8 Junie 2002
↑ Historici bring hulde aan Tienie van Schoor, besoek op 25 Julie 2014
↑ Historikus Tienie van Schoor sterf, Beeld, 28 Julie 2009
Ontsluit van "https://af.wikipedia.org/w/index.php?title=M.C.E._van_Schoor&oldid=1653240"
Die bladsy is laas op 6 Maart 2018 om 14:22 bygewerk.